ზილიჩა

ზილიჩა — ისტორიული ადგილი აღმოსავლეთ საქართველოში, ახლანდ. დედოფლისწყაროს მუნიციპალიტეტის ტერიტორიაზე, ივრის ზეგნის სამხრეთ-აღმოსავლეთ ნაწილში.

ზილიჩა დასახელებულია იოანე ბატონიშვილის „ქართლ-კახეთის აღწერაში“ (1790-იანი წლები) ქიზიყის სოფლებს შორის. უფრო ადრინდელ წყაროებში ეს სახელწოდება არ გვხვდება; ის არ აქვს აღნიშნული ვახუშტი ბატონიშვილსაც. შესაძლოა ზილიჩა მომთაბარე თურქმანთა დასახლება ყოფილიყო. XIX საუკუნეში ზილიჩა დასახლებულ პუნქტებს შორის აღარაა, თუმცა მისი სახელი შემორჩა რეგიონის ტოპონიმიკას (ზილჩის მთა, ზილჩის სერი).

 ლიტერატურა 
 მუსხელიშვილი დ., ქიზიყის ძველი ისტორია, თბ., 1997. — გვ. 5-6.

კატეგორია:კახეთის მხარის ისტორიული სოფლები